Държавен вестник, бр. 78, 2009 г., стр. 31

БРОЙ  78	
Д Ъ Р Ж А В Е Н  В Е С Т Н И К 	
СТР.  31  
2. изготвя на базата на оценка на риска три­
годишен стратегически план и годишен план 
за дейността си, който съгласува с министъра;
3. изготвя одитен доклад за всеки отделен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход 
и техники, вид и обем на проверките;
4. дава независима и обективна оценка на 
министъра за състоянието на одитираните 
системи за финансово управление и контрол;
5. оценява процесите за идентифициране, 
оценяване и управление на риска, въведени 
от министъра;
6. проверява и оценява съответствието на 
дейността на министерството със законите, 
подзаконовите и вътрешните актове и до­
говори; надеждността и всеобхватността на 
финансовата и оперативната информация; 
създадената организация по опазване на 
активите и информацията, както и ефектив­
ността, ефикасността и икономичността на 
операциите и изпълнението на договорите и 
поетите задължения;
7. консултира министъра по негово искане, 
като предоставя съвети и мнения с цел да се 
подобрят процесите на управление на риска 
и контрола;
8. докладва и обсъжда с министъра и с 
ръководителите на структурите, чиято дейност 
е одитирана, резултатите от всеки извършен 
одитен ангажимент и представя одитен доклад;
9. дава препоръки в одитните доклади за 
подобряване на адекватността и ефективността 
на системите за финансово управление и кон­
трол, подпомага министъра при изготвянето 
на план за действие и извършва проверки за 
проследяване изпълнението на препоръките;
10. изготвя и представя на министъра годи­
шен доклад за дейността по вътрешния одит, 
който се изпраща на дирекция „Вътрешен 
контрол“ на Министерството на финансите 
до 28 февруари следващата година;
11. осигурява повишаването на профе­
сионалната квалификация на вътрешните 
одитори и осъществява контакти с другите 
звена за вътрешен одит от организациите на 
публичния сектор.
(3) Дирекцията докладва директно на 
министъра. 
Раздел IІІ
Инспекторат
Чл. 34. (1) Инспекторатът е на пряко под­
чинение на министъра и извършва цялостни 
и тематични проверки на организационните 
структури и административните звена на ми­
нистерството и на второстепенните разпореди­
тели с бюджетни кредити към министъра, като:
1. подпомага министъра по отношение на 
изпълнението на задачите, произтичащи от 
програмата за изпълнение на Националната 
стратегия за противодействие на корупцията;
2. осъществява дейности по мониторинг и 
превенция на корупцията в министерството 
и във второстепенните разпоредители с бю­
джетни кредити към министъра;
3. следи за спазването на етичните правила 
и разглежда постъпили сигнали за конфликт 
на интереси и други нарушения на служебните 
задължения, като осъществява контрол по 
спазване на Кодекса за поведение на служи­
телите в държавната администрация, приет с 
Постановление № 126 на Министерския съвет 
от 2004 г. (ДВ, бр. 53 от 2004 г.);
4. извършва проверки по постъпили жал­
би на граждани и организации и подготвя 
отговорите до тях;
5. контролира спазването на препоръките 
от вътрешния и външния одит и предписа­
нията, дадени от компетентните органи при 
извършени проверки;
6. участва в разработването и тестването 
на контролни процедури;
7. изпълнява специфични задачи и проверки, 
възложени от министъра;
8. периодично подготвя информация за 
резултатите от дейността си.
(2) Инспекторатът докладва директно на 
министъра.
Раздел ІV
Дирекция „Звено за разследване на произшест­
вия във въздушния, водния и железопътния 
транспорт“
Чл. 35. (1) Дирекция „Звено за разследване 
на произшествия във въздушния, водния и 
железопътния транспорт“ е на пряко подчи­
нение на министъра и извършва разследва­
не на авиационни събития, разследване на 
произшествия в морските пространства и 
разследване на произшествия и инциденти в 
железопътния транспорт.
(2) Дирекцията по ал. 1:
1. осъществява координация между ведом­
ствата и юридическите лица, участващи при 
разследване на авиационни събития, разследва­
не на произшествия в морските пространства и 
водните пътища и разследване на произшествия 
и инциденти в железопътния транспорт;
2. организира и участва в международни 
срещи, свързани с разследване на авиацион­
ни събития, разследване на произшествия в 
морските пространства и водните пътища и 
разследване на произшествия и инциденти в 
железопътния транспорт;
3. поддържа контакт с органи за разслед­
ване на произшествия на чужди държави за 
привличане на експерти в случай на тежко 
произшествие.
(3) В областта на разследване на авиаци­
онните събития дирекцията:
1. изпълнява държавни функции по осигу­
ряване безопасността на полетите посредством 
предотвратяване и разследване на авиационни 
събития;